
DR 30.7.2018                                                               19                    

 
Timbalan Menteri Dalam Negeri [Dato’ Mohd Azis bin Jamman]: Tuan Yang di-

Pertua, saya mohon menyokong. Terima kasih. 

Tuan Yang di-Pertua: Terima kasih. Ahli-ahli Yang Berhormat, sekarang saya 
kemukakan masalah kepada Majlis untuk diputuskan. Masalahnya ialah usul seperti yang 
dikemukakan tadi hendaklah disetujukan. 

 [Usul dikemuka bagi diputuskan; dan disetujukan] 

 

USUL 
 

MENJUNJUNG KASIH TITAH  
SERI PADUKA BAGINDA YANG DIPERTUAN AGONG 

 

Aturan Urusan Mesyuarat dibaca bagi menyambung semula perbahasan yang 
ditangguhkan atas masalah: 

Bahawa suatu ucapan yang tidak sepertinya dipersembahkan 
kepada Seri Paduka Baginda Yang di-Pertuan Agong, demikian bunyinya; 

"Ampun Tuanku, 

Patik, Yang di-Pertua dan Ahli-ahli Dewan Rakyat Malaysia 
di dalam Persidangan Parlimen, memohon ampun 
mempersembahkan suatu ucapan yang ikhlas daripada Majlis 
Dewan Rakyat mengucapkan berbanyak-banyak syukur dan 
menjunjung kasih Titah Ke Bawah Duli Yang Maha Mulia Seri 
Paduka Baginda Yang di-Pertuan Agong semasa membuka Penggal 
Pertama, Parlimen Yang Keempat Belas." [26 Julai 2018] 

 

 Tuan Yang di-Pertua: Ahli-ahli Yang Berhormat, sebelum saya menjemput Yang 
Berhormat memulakan perbahasan, saya ingin memaklumkan bahawa perbahasan ke atas 
Titah Ke Bawah Duli Yang Maha Mulia Seri Paduka Baginda Yang di-Pertuan Agong hari ini 
dihadkan selama 10 minit. Ini disebabkan senarai kita masih panjang, mungkin lagi pendek 
pada penghujung malam ini. Akan tetapi kita tengok bagaimana keadaan ya. Jadi, 10  minit 
bagi setiap Ahli-ahli Yang Berhormat yang berbahas.  

Jadi, sekarang saya menjemput Yang Berhormat Permatang Pauh untuk berbahas. 

 

11.35 pg. 

 Puan Nurul Izzah binti Anwar [Permatang Pauh]: Bismillahir Rahmanir Rahim. 
Assalamualaikum warahmatullahi wabarakatuh dan salam hormat Tuan Yang di-Pertua. 
Terima kasih kerana memberikan laluan kepada Permatang Pauh. Saya memulakan 
perbahasan dalam sesi ke-14 sebagai backbencher. Permatang Pauh, cinta abadi saya 
memandangkan Lembah Pantai, cinta pertama saya untuk dua penggal sebelumnya. Tuan 
Yang di-Pertua, selamat berkhidmat termasuk juga Timbalan yang akan mengambil alih ya. 
Kita menginginkan Demokrasi Berparlimen yang sebenar. Jadi, banyak tugasan ke depan.  

 

 [Timbalan Yang di-Pertua (Tuan Nga Kor Ming) mempengerusikan Mesyuarat] 

 

Saya memulakan perbahasan dengan mengingatkan kita semua, wujudnya parti 
pemerintah dan pemerintah itu haruslah seiring dengan kewujudan pembangkang. Dengan 
izin, as the American journalist Edward Murrow stated, “We must not confuse dissent with 
disloyalty. When the loyal opposition dies, I think the soul of America dies with it”.  

 

 



Timbalan Menteri Dalam Negeri [Dato' Mohd Azis bin Jamman]: Tuan Yang di- Pertua, saya mohon menyokong. Terima kasih. Tuan Yang di-Pertua: Terima kasih. Ahli-ahli Yang Berhormat, sekarang saya kemukakan masalah kepada Majlis untuk diputuskan. Masalahnya ialah usul seperti yang dikemukakan tadi hendaklah disetujukan. [Usul dikemuka bagi diputuskan; dan disetujukan]. USUL. MENJUNJUNG KASIH TITAH SERI PADUKA BAGINDA YANG DIPERTUAN AGONG. Aturan Urusan Mesyuarat dibaca bagi menyambung semula perbahasan yang ditangguhkan atas masalah: Bahawa suatu ucapan yang tidak sepertinya dipersembahkan kepada Seri Paduka Baginda Yang di-Pertuan Agong, demikian bunyinya; "Ampun Tuanku, Patik, Yang di-Pertua dan Ahli-ahli Dewan Rakyat Malaysia di dalam Persidangan Parlimen, memohon ampun mempersembahkan suatu ucapan yang ikhlas daripada Majlis Dewan Rakyat mengucapkan berbanyak-banyak syukur dan menjunjung kasih Titah Ke Bawah Duli Yang Maha Mulia Seri Paduka Baginda Yang di-Pertuan Agong semasa membuka Penggal Pertama, Parlimen Yang Keempat Belas." [26 Julai 2018]. Tuan Yang di-Pertua: Ahli-ahli Yang Berhormat, sebelum saya menjemput Yang Berhormat memulakan perbahasan, saya ingin memaklumkan bahawa perbahasan ke atas Titah Ke Bawah Duli Yang Maha Mulia Seri Paduka Baginda Yang di-Pertuan Agong hari ini dihadkan selama 10 minit. Ini disebabkan senarai kita masih panjang, mungkin lagi pendek pada penghujung malam ini. Akan tetapi kita tengok bagaimana keadaan ya. Jadi, 10 minit bagi setiap Ahli-ahli Yang Berhormat yang berbahas. Jadi, sekarang saya menjemput Yang Berhormat Permatang Pauh untuk berbahas. 11.35 pg. Puan Nurul Izzah binti Anwar [Permatang Pauh]: Bismillahir Rahmanir Rahim. Assalamualaikum warahmatullahi wabarakatuh dan salam hormat Tuan Yang di-Pertua. Terima kasih kerana memberikan laluan kepada Permatang Pauh. Saya memulakan perbahasan dalam sesi ke-14 sebagai backbencher. Permatang Pauh, cinta abadi saya memandangkan Lembah Pantai, cinta pertama saya untuk dua penggal sebelumnya. Tuan Yang di-Pertua, selamat berkhidmat termasuk juga Timbalan yang akan mengambil alih ya. Kita menginginkan Demokrasi Berparlimen yang sebenar. Jadi, banyak tugasan ke depan. [Timbalan Yang di-Pertua (Tuan Nga Kor Ming) mempengerusikan Mesyuarat]. Saya memulakan perbahasan dengan mengingatkan kita semua, wujudnya parti pemerintah dan pemerintah itu haruslah seiring dengan kewujudan pembangkang. Dengan izin, as the American journalist Edward Murrow stated, "We must not confuse dissent with disloyalty. When the loyal opposition dies, I think the soul of America dies with it".